Центар за културу Смедерево

ЧУЈТЕ И ПОЧУЈТЕ (документарни филм)
2017-06-07 20:00 - 21:40 (Europe/Belgrade)
РЕВИЈА ФИЛМОВА СЛОБОДНА ЗОНА

07.06.2017.

Биоскопска дворана у 20.00 сати

ЧУЈТЕ И ПОЧУЈТЕ (документарни филм)

Слободан улаз

Режија: Вернер Херцог
Земља: САД
Година: 2016
Трајање: 98’
Улоге: Лоренс Краус, Кевин Митник, Елон Маск, Себастијан Трун, Лисјен Валковиц
Сценарио: Вернер Хецог
Продуценти: Руперт Маконик, Вернер Херцог
Директор фотографије: Питер Цајтлингер
Монтажа: Марко Капалбо
Музика: Марк дел Антони, Себастијан Стајнберг
Синопсис
У филму Чујте и почујте, документарни редитељ номинован за Оскара, Вернер Херцог (Grizzly Man, Cave of Forgotten Dreams) реконструише виртуелни свет, почев од његовог постанка, све до крајњих домета, истражујући дигиталну позадину са истом радозналошћу и креативношћу којима је приступао различитим земаљским пределима, попут Амазона, Сахаре, Јужног пола и напуштених предела Аустралије. Херцог гледаоце води на јединствено путовање, кроз низ провокативних разговора који откривају како је онлајн свет трансформисао начин на који реални свет функционише – од трговине до образовања, од путовања у свемир до здравства, све до средишњег питања људског понашања у друштву.

О редитељу
Вернер Херцог (редитељ, писац, продуцент) написао је, продуцирао и режирао око 70 филмова, глумио у великом броју филмова, објавио књиге прозе, поставио на сцену десетак оперских комада и створио сопствени образовни програм –Rogue Film School . Рођен у Минхену 1942, Херцог је одрастао у забаченој долини баварских планина. До једанаесте године, није ни знао за постојање биоскопа. Од петнаесте године почиње да развија филмске пројекте и, финансијски онемогућен, током средње школе, ради ноћне смене као заваривач у фабрици челика. Такође, почиње и да путује пешице. Први пут је телефонирао у седамнаестој, а први филм направио у етнаестој години. На студијама изучава историју и књижевност, али их напушта како би се посветио филму.

Фестивали и награде
Светска премијера, Sundance Film Festival , 2016
BAM Cinemafest, 2016
AFI DOCS, 2016
Филмски фестивал у Минхену, 2016
Филмски фестивал у Кливленду, 2016

Реч критике
Херцог тка фантастичну причу. За оне који трагају за путовањем кроз модерни свет технологије, или макар за приказом онога што ће тек доћи, ово је управо то.
Ланре Бакаре, The Guardian

Невероватно потресно и отрежњујуће. Као што је чест случај са Херцоговим филмовима, истичу се живописни симболи и разиграни дух страхопоштовања.
Тим Грирсон,Screen Daily

Херцогова спремност да дубоко урони у необичну нову шуму чини га савршеним водичем за све нас, без обзира на којој се лествици технолошке писмености налазимо.
Стефани Закарек, Time

https://www.youtube.com/watch?v=6E970h2_GCo
